Rebeca Atencia

Rebeca Atencia (Ferrol, Coruña, Galizia, 1977) coruñar primatologoa eta albaitaria da. Tchimpoungako Txinpantzeen Errehabilitazio Zentroko zuzendaria, Kongoko Errepublika, Jane Goodall Institutuaren mendekoa, Jane Goodallen oinordekotzat jo dute, primateak berreskuratzeko egin duen lan nabarmenarengatik.

 Ibilbidea 

ezkerrera|thumb|335x335px|Jane Goodall, 2022.04.04
Albaitaritza ikasi zuen Madrilgo Unibertsitate Konplutentsean. 2005ean Help Congo izeneko Gobernuz Kanpoko Erakundean hasi zen lanean, Kongoko Errepublika Demokratikoko Conkouati Douli parke nazionalean zauritutako primateak berriz sartzeko proiektu batean. Hamar hilabete zeramatzan Help Congon lanean, Jane Goodall primatologoak bere lanean arreta jarri, eta Tchimpoungako errehabilitazio-zentroa zuzentzea proposatu zionean. 

1997an sortutako zentro horretan, 150 txinpantze inguru zaintzen eta babesten dituzte, Jungla edo oihan itxira itzultzeko, eta, aldi berean, inguruko biztanleei animalia horiei buruzko heziketa- eta sentsibilizazio-lana egiten dute. Isileko ehiztarien edo trafikatzaileen erasoak direla eta, txinpantzeren bat zaurituta edo umezurtz geratzen bada zelan jokatu azaltzen du.

Chimpamigo@s programa garatu zuen, ale bat babesteko aukera ematen duena, bere mantenu eta albaitaritzarako laguntza emanda.

Bere ikerketa zientifikoko lanei buruzko argitalpenak egiten ditu.

2016. urtean, Madrilgo Unibertsitate Konplutentseko talde batekin, bi txinpantzeren bihotzari buruzko ikerketa bat aurkeztu zuen. Lan horrek txinpantzeen bihotz-osasunari buruzko kontzeptua aldatu zuen. Egindako ekarpenari esker, gatibu dauden animalia horien bihotzekoak eragindako heriotzak saihestuko dira. Halaber, frogatu zuen elektrokardiogramak oso desberdinak direla gizakien eta txinpantzeen artean. Diagnostiko goiztiar gisa erabil daiteke, primateak bat-batean ez hiltzeko.

 Sariak eta aintzatespenak 

 Espainiako Elkarte Geografikoaren Sari Nazionala (2019-2020)

 Newsweek aldizkariak (2018) etorkizuneko 20 emakumeetako bat izendatu zuen.

 Martxoaren 8ko saria (2019), Ferrolgo Udalak emana, bere lana eta ibilbide bikaina saritzeko.

 Madrilgo Albaitarien Elkargoko animalien ongizatearen saria (2017).

 Erreferentziak 

 Kanpo estekak 

Kategoria:Ferroldarrak
Kategoria:Primatologoak
Kategoria:Emakume albaitariak
Kategoria:Galiziako albaitariak
Kategoria:Emakume ikertzaileak
Kategoria:Galiziako ikertzaileak
Kategoria:Emakume zientzialariak
Kategoria:Galiziako zientzialariak